אמיטאב באצ'אן

אמיטאב באצ'אן (בהינדי: अमिताभ बच्चन, באנגלית: Amitabh Bachchan; נולד ב-11 באוקטובר 1942) הוא שחקן קולנוע, מפיק קולנוע ומנחה טלוויזיה הודי וגם פוליטיקאי לשעבר. הוא נחשב לאחד השחקנים המשפיעים ביותר בתעשיית הקולנוע ההודי.

ביוגרפיה
החל לשחק בשנת 1969 ומאז התפרסם והפך לגדול שחקני הקולנוע ההודי (בוליווד) בעולם כולו.
אמיטב באצאן זכה בפרסים רבים במהלך הקריירה שלו, בהם השחקן הטוב ביותר, הסרט הטוב ביותר ועוד. אמיטב מחזיק בשיא מספר המועמדויות לפרס השחקן הטוב ביותר בטקס פרסי האוסקר ההודי

אמיטב באצאן, בנוסף להיותו שחקן קולנוע, הוא גם זמר, מפיק סרטים ומגיש בתוכניות טלוויזיה מובילות. בנוסף שימש כחבר בבית הנבחרים של הפרלמנט ההודי בין השנים 1984 - 1987.

אמיטב באצאן נשוי לשחקנית ג'איה בהדורי. לזוג שני ילדים: הראשונה שוויטה נאנדה באצאן הנשואה לאיש העסקים ניקיל נאנדה, נכדו של השחקן ראג' קאפור. והשני אבישאק באצאן, שגם הוא שחקן קולנוע והוא נשוי לשחקנית הקולנוע אישווריה ראי.

קריירה
שיחק בסרטים רבים מז'אנר סרטי הפעולה.

מסרטיו: "אמאר אקבאר אנטוני", "נקמה מאוחרת","שולאי", "נקמה וחוק", "שלושה אחים", "גזר דין", "ביחד", "לב חצוי" ו"מישהו שומר עלי" עם המה מליני וסלמן חאן בשנת 2003.

ב-2005 שיחק בסרט "שחור" שביים סנג`אי לילה בנסאלי.

והופיע במגוון הפקות קולנוע כדוגמת "פסגת האימה", "לפעמים שמח לפעמים עצוב", "דב", "מעט סוכר", "קשר משפחתי", "שוד בעיניים עצומות", "המרוץ נגד הזמן", "לעולם אל תגיד שלום", "בבול", "בוטנה", "גורל", "סארקר", "סארקר ראג", "אהבות", "ויר זארה", "גום בארבר גום", "באנטי ובבלי", "מה שהלב אומר" (2005),  "נקמה" (2019) ועוד רבים אחרים.

בשנת 2022 כיכב בסרט המשפחה הקומי "שלום ולהתראות"; אודות אב המשפחה (באצ'אן) המתמודד עם ההתכנסות של בני המשפחה האחרים לאחר מות האם. 

שיחק לצד שחקנים מפורסמים בתעשיית הקולנוע ההודי, ביניהן מספר מהשחקניות הגדולות של הודו כמו המה מליני, רקהה ורבות אחרות.

קישורים חיצוניים

 
 משה ספיר, אמיטב בצ'אן מאז ועד היום , באתר תרבות הודו בישראל, 11 בדצמבר 2008
 אופיר אמיטב, קורות חייו של אמיטב באצאן , באתר תרבות הודו בישראל, 9 באוקטובר 2012
 אופיר אמיטב, טבלת סרטי אמיטב באצאן , באתר תרבות הודו בישראל, 9 באוקטובר 2012
 אייר אילישייב, האיש והאגדה – ביוגרפיה של אמיטאב בצ’אן, באתר My-Asia, 22 בנובמבר 2012
 

ילידי 1942
שחקני קולנוע וטלוויזיה הודים
מדבבים הודים
זמרים הודים
מפיקי קולנוע הודים
מנחי טלוויזיה הודים
צמחונים הודים
מקבלי אות לגיון הכבוד
שגרירים של רצון טוב - יוניסף
בוגרי אוניברסיטת דלהי